Giacomo Meyerbeer.
***Giacomo Meyerbeer*** (lahir September 5, 1791 – Mei 2, 1864) adalah seorang penggubah opera ternama berasal dari Jerman yang juga merupakan salah seorang pelopor Opera Agung.

Biografi
--------

Meyerbeer dilahirkan di dalam keluarga Yahudi di Tasdorf, sebuah pekan yang berhampiran dengan bandar Berlin. Nama kelahiran beliau didaftarkan sebagai **Jacob Liebmann Beer**. Bapa beliau Jacob Judah Herz Beer (1769-1825) adalah seorang penasihat kewangan yang kaya raya manakala ibu beliau, Amalia Liebmann Meyer Wulff (1767-1854) juga datang dari keluarga elit yang kaya. Adik beradik Meyerbeer termasuklah seorang ahli astronomi, Wilhelm Beer dan penyajak Michael Beer.

Meyerbeer membuat kemunculan pertama beliau ketika berusia 9 tahun dengan bermain muzik untuk konsert Mozart di Berlin. Di dalam usia belia, Beer belajar muzik di bawah seliaan penggubah dan konduktor muzik, Antonio Salieri. Beliau juga belajar muzik dari pakar muzik Jerman yang juga sahabat baik Goethe, Carl Friedrich Zelter. Menyedari hakikat bahawa pemahaman di dalam opera Itali adalah penting untuk kerjaya muzik, beliau kemudiannya meneruskan pengajian muzik di Itali untuk beberapa tahun. Di situlah beliau mula menggunakan nama pertama "Giacomo". Nama 'Meyer' mula diguna beliau selepas kematian moyangnya. Pada ketika itu juga beliau mula membiasakan diri kerja-kerja kontemporari Gioacchino Rossini yang amat menarik minatnya.

Nama Meyerbeer mula menjadi terkenal selepas persembahan opera beliau yang berjudul *Il crociato in Egitto* (persembahan pertama di Venice pada tahun 1824, kemudiannya di London dan Paris pada tahun 1825; yang juga merupakan opera terakhir dipersembahkan oleh penyanyi kastrato). Kemahsyuran beliau mendadak dengan opera yang berjudul *Robert le Diable* (libreto ditulis oleh Eugène Scribe dan Casimir Delavigne), dihasilkan di Paris pada tahun 1831 dan dianggap oleh sesetengah orang sebagai opera Agung yang pertama), walaupun pujian sebenar patut diberikan kepada penggubah Daniel Auber untuk opera *La muette de Portici*.

Lakuran muzik dramatik, komplot melodramatik dan pementasan mewah adalah corak formula yang kerap Meyerbeer ulangi dalam opera-opera beliau, contohnya *Les Huguenots* (1836), *Le prophète* (1849), dan *L'Africaine*, (dipersembahkan selepas kematian beliau pada tahun 1865). Semua opera ini dipersembahkan di peringkat antarabangsa pada sepanjang abad ke-19, termasuklah *Le pardon de Ploërmel* (1859). Namun, oleh kerana opera-opera ini terlalu mahal untuk dipentaskan, termasuk memerlukan ramai penyanyi-penyanyi utama, dan juga kerana serangan konsisten daripada pengikut-pengikut Richard Wagner, minat orang ramai kepada opera-opera ini lama kelamaan beransur pudar.

Senarai opera
-------------

| Tajuk | Persembahan pertama | Lokasi | Nota |
| --- | --- | --- | --- |
| *Jephtas Gelübte* | 23 Disember 1812 | Munich |  |
| *Wirt und Gast* | 6 Januari 1813 | Stuttgart |  |
| *Das Brandenburger Tor* | 1814 | Berlin |  |
| *Romilda e Costanza* | 19 Julai 1817 | Padua |  |
| *Semiramide riconosciuta* | Mac 1819 | Teatro Regio, Turin |  |
| *Emma di Resburgo* | 26 Jun 1819 | Venice, San Benedetto |  |
| *Margherita d’Anjou* | 14 November 1820 | Milan |  |
| *L'Almanzore* |  |  | Kemungkinan digubah pada sekitar tahun 1820-21 untuk bandaraya Rom tetapi tidak dipersembahkan di sana. Ia juga dipercayai sebagai projek terbengkalai atau mungkin juga sebagai versi asal *L'esule Di Granata* |
| *L'esule di Granata* | 12 Mac 1821 | Milan |  |
| *Il crociato in Egitto* | 7 Mac 1824 | La Fenice, Venice | Kerap disemak oleh Meyerbeer |
| *Robert le diable* | 21 November 1831 | Opéra Paris |  |
| *Les Huguenots* | 29 Februari 1836 | Opéra Paris | Sesekala dipersembahkan di bawah tajuk lain contohnya "The Guelfs and the Ghibellines" atau "The Anglicans and the Puritans" pada abad ke-19 |
| *Ein Feldlager in Schlesien* | 7 Disember 1844 | Hofoper, Berlin | Disemak sebagai *Vielka*, Vienna, 1847-02-18 |
| *Le prophète* | 16 April 1849 | Opéra Paris |  |
| *L'étoile du nord* | 16 Februari 1854 | Opéra-Comique, Paris | Sebahagian beasal dari versi asal *Feldlager in Schlesien*, disemak dalam bahasa Itali di Royal Opera House, London pada 19 Julai 1855 |
| *Dinorah ou Le pardon de Ploërmel* | 4 April 1859 | Opéra-Comique, Paris | Disemak dalam bahasa Itali sebagai *Dinorah* di Royal Opera House, London pada 26 Julai, 1859 |
| *L'Africaine* | 28 April 1865 | Opéra Paris | Selepas kematian beliau |

Media
-----


|  |
| --- |
| Hirtenlied |
|  |
|  |

* *Masalah memainkan fail ini? Sila rujuk bantuan media.*

Pautan luar
-----------

* Kelab peminat Meyerbeer di meyerbeer.com
* Rencana oleh David Conway, 'Meyerbeer the Jew' Diarkibkan 2005-12-16 di Wayback Machine
* Fail Mp3 percuma[*pautan mati kekal*]
* Fail Mp3 percuma oleh Eugene Ketterer[*pautan mati kekal*]
* Rakaman silinder Meyerbeer

Bibliografi
-----------

|  |  |
| --- | --- |
|  | Wikisource mempunyai teks asal berkaitan rencana ini:
***Giacomo Meyerbeer*** |

|  |  |
| --- | --- |
|  | Wikimedia Commons mempunyai media berkaitan ***Giacomo Meyerbeer*** |

* Becker, Heinz & Gudrun (1989). *Giacomo Meyerbeer, a Life in Letters*. London.
* Zimmermann, Reiner (1998). *Giacomo Meyerbeer, eine Biographie nach Dokumenten*. Berlin.
* Meyerbeer, Giacomo (1999–2004). *The Diaries of Giacomo Meyerbeer*. Madison and London.CS1 maint: date format (link)
* Meyerbeer, Giacomo (1960 -). *Briefwechsel und Tagebücher*. Berlin and New York. Check date values in: `|year=` (bantuan)
* Kaufman, Tom (Autumn 2003). "Wagner vs. Meyerbeer". *Opera Quarterly*. **19** (No. 4). `|number=` has extra text (bantuan)

Diskografi
----------

* Diskografi Meyerbeer

  


| * l
* b
* s
Senarai - senarai opera |
| --- |
| 
Korpus opera  • Senarai opera penting • Senarai penggubah opera • Senarai libretis opera • Senarai panggung opera • Senarai syarikat opera utama • Senarai festival opera • Senarai pengarah opera
 |